
Narva Laste Loomemaja ruumide tasuta kasutusse andmine (MTÜ Narva Teenekate Õpetajate Selts)
1. Asjaolud ja menetluse käik
MTÜ Narva Teenekate Õpetajate Selts esitas 17.09.2020. a Narva Linnavalitsuse Kultuuriosakonnale taotluse Narva Laste Loomemaja ruumide tasuta kasutamise kohta. Ruumide kasutamise eesmärk on sporditegevuste korraldamine seltsi liikmetele. Ruumide kasutamise ajakava kooskõlastatakse Narva Laste Loomemaja juhtkonnaga.
2. Õiguslikud alused
2.1 Vastavalt Narva Linnavolikogu 17.03.2005. a määruse nr 14 „Linnavara kasutusse andmise kord” § 46 lõikele 4 võib avaliku enampakkumiseta anda kasutusse linnavara, mis antakse kasutusse korra § 7 lõikes 2 nimetatud subjektidele.
2.2 Vastavalt Narva Linnavolikogu 17.03.2005. a määruse nr 14 „Linnavara kasutusse andmise kord” § 7 lõike 2 punktile 3 võib linnavalitsuse korraldusega linnavara kasutusse anda tasuta tähtajatult mittetulundusühingutele.
3. Otsus

Anda MTÜ-le Narva Teenekate Õpetajate Selts, registrikood 80358046, tähtajatult tasuta kasutusse Narva Laste Loomemaja ruumid nr 102 ja 111 ning riietusruumid nr 101 ja 110 sporditegevuste korraldamiseks Narva Laste Loomemaja juhtkonnaga kooskõlastatud graafiku alusel.

4. Rakendussätted
4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

